# 1. 3,2,1...Empezando

# Comeza a viaxe

Atención, intrépidos exploradores e exploradoras do coñecemento!

Estades a punto de comezar unha nova aventura mentres vos introducides nos misteriosos territorios dos climas e da súa representación a través dos climogramas, as augas e a vexetación natural do mundo. Estades listos e listas para embarcarvos nunha viaxe que vos levará desde as ardentes areas dos desertos até as frías profundidades dos polos, e desde os exuberantes bosques ecuatoriais até as vastas chairas xeadas?

Preparádevos para ser testemuñas da incrible diversidade do noso planeta e descubrir algúns dos segredos que este garda!

É hora de explorar, aprender e deixarvos sorprender pola asombrosa beleza e complexidade da natureza que nos rodea!

PARQUE NACIONAL YOSEMITE (ESTADOS UNIDOS)

O traballo que desenvolverás axudarache non só a aumentar o teu coñecemento xeográfico senón tamén a acadar determinados obxectivos dos ODS entre eles, o 4 (educación de calidade), 5 (igualdade de xénero), 6 (auga limpa e saneamento) 15 (vida de ecosistemas terrestres) e 17 (alianzas para acadar obxectivos).

## Lectura facilitada

Vas iniciar unha nova aventura xeográfica.

Nesta aventura aprenderás moitas cousas.

Aprenderás moitas cousas sobre os climas.

Aprenderás moitas cousas sobre as augas.

Aprenderás moitas cousas sobre a vexetación.

Tamén acadarás diferentes obxectivos dos ODS:

Obxectivo 4 (educación de calidade).

Obxectivo 5 (igualdade de xénero).

Obxectivo 6 (auga limpa e saneamento).

Obxectivo 15 (vida de ecosistemas terrestres).

Obxectivo 17 (alianzas para acadar obxectivos).

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)