# 3.8. Achégate un pouco: España e Galicia

# Climas, ríos e vexetación en España

España está situada en latitudes medias, agás as Canarias, que están en posición subtropical. Por iso a España peninsular e as illas Baleares teñen climas temperados, coas súas correspondentes características hidrolóxicas e bioclimáticas, mentres que as Canarias teñen clima subtropical.

## Clima oceánico

CLIMA | RÍOS | VEXETACIÓN
--- | --- | ---
ÁREA: Norte e noroeste da Península. TEMPERATURA: Invernos suaves e veráns frescos. Pequena oscilación térmica. PRECIPITACIÓNS: Abundantes (> 800 mm/ano). Regulares. | Cantábricos: Moi curtos. Regulares. Caudalosos. Atlánticos: Máis longos. Regulares. Caudalosos. | Arbórea: Bosque caducifolio con especies como carballos, faias, castañeiros Matogueira: Landa atlántica.

## Clima mediterráneo

CLIMA | RÍOS | VEXETACIÓN
--- | --- | ---
Mediterráneo puro ÁREA: Costa mediterránea excepto SE. TEMPERATURA: Invernos suaves e veráns cálidos. Oscilación térmica media. PRECIPITACIÓNS: Escasas (600 mm/ano). Desigualmente repartidas. Máximo no outono e na primavera. | Excepto o Ebro: Curtos Moi irregulares Pouco caudalosos Existen exemplos de cursos non permanentes. Ebro: Longo. Regular. Caudaloso. Ceuta, Melilla e as illas Baleares non teñen ríos. | Arbórea: Bosque mediterráneo perennifolio con especies como aciñeiras e sobreiras. Matogueira: Maquis. Garriga.
Mediterráneo interior. ÁREA: Interior da Península. TEMPERATURA: Invernos fríos Veráns cálidos. Oscilación térmica alta. PRECIPITACIÓNS: Escasas (300 – 600 mm/ano). Moi irregulares Máximo no outono e na primavera. | Os máis longos da península. Irregulares. | Arbórea: Bosque mediterráneo perennifolio con especies como aciñeiras e sobreiras. Matogueira: Maquis. Garriga.
Mediterráneo do SE ou árido. ÁREA: SE. peninsular. TEMPERATURA: Invernos suaves e veráns cálidos. Oscilación térmica media. PRECIPITACIÓNS: Moi escasas (< 300 mm/ano). Máximo no outono, v erán árido. | Curtos Moi irregulares. Poucos caudalosos. Existen cursos non permanentes. | Vexetación esteparia. Especies adaptadas á seca.

## Clima de montaña

CLIMA | RÍOS | VEXETACIÓN
--- | --- | ---
ÁREA: Zonas de montaña. TEMPERATURA: Invernos fríos e veráns suaves. Elevada oscilación térmica. PRECIPITACIÓNS: Moi altas (+ 1000 mm / ano). Sólidas durante unha parte do ano. | Curtos. Irregulares. Caudalosos durante o desxeo. | Vexetación graduada en altura.

## Clima subtropical

CLIMA SUBTROPICAL
CLIMA | RÍOS | VEXETACIÓN
--- | --- | ---
ÁREA: Illas Canarias. TEMPERATURA: Suave todo o ano. Oscilación térmica curta. PRECIPITACIÓNS: Moi escasas (< 300 mm / ano). | Non existen propiamente ríos. | Vexetación con moitos endemismos (especies que só se atopan aí): Cardón canario. Tabaiba. Drago.

## Lectura facilitada

España está situada entre o trópico de Cáncer e o círculo polar Ártico.

Distinguimos 4 climas:

## Clima oceánico:

Esténdese polo norte e noroeste da Península.

Ten invernos suaves e veráns frescos.

Ten precipitacións abundantes e regulares.

Os ríos cantábricos son curtos, regulares e caudalosos.

Os atlánticos son máis longos.

Os bosques típicos están compostos por árbores caducifolios como os carballos.

A vexetación arbustiva denomínase landa atlántica.

## Clima mediterráneo:

Costa leste e sur e interior da Península.

Na costa o clima mediterráneo é puro:

Invernos suaves e veráns cálidos.

Precipitacións escasas.

No interior os invernos son máis fríos e os veráns máis cálidos.

No sueste as precipitacións son moi escasas.

Na zona mediterránea os ríos son curtos, irregulares e pouco caudalosos.

O Ebro é o único río longo, caudaloso e regular.

O bosque típico está conformado por especies perennes.

As especies típicas son a aciñeira e a sobreira.

## Clima de montaña:

Aparece nas zonas de montaña.

Os invernos son fríos e os veráns, suaves.

As precipitacións son moi elevadas.

Os ríos son curtos e irregulares.

Os ríos son moi caudalosos durante o desxeo.

A vexetación organízase en pisos.

## Clima subtropical:

Atópase nas Illas Canarias.

Temperaturas suaves todo o ano.

Precipitacións moi escasas.

Non existen ríos neste espazo.

A vexetación presenta moitos endemismos.

Un endemismo é unha planta que só aparece neste lugar.

## Audio

audio/mpeg

# Clima, ríos e vexetación en Galicia

Galicia, situada no NO (noroeste) da Península Ibérica, está integrada no ámbito oceánico.

CLIMA | RÍOS | VEXETACIÓN
--- | --- | ---
Trazos xerais: TEMPERATURA: Invernos suaves e veráns frescos. Oscilación térmica escasa. PRECIPITACIÓNS: Abundantes (< 800 mm/ano). Regulares. Máximo no outono e no inverno. Matices e variedades climáticas: Oceánico costeiro: Presenta as características máis típicas deste clima. Oceánico de interior: Descenden as precipitacións e aumenta a oscilación térmica, pois os invernos son fríos. Oceánico mediterraneizado: Descenden moi considerablemente as precipitacións. Os veráns son cálidos e secos e os invernos fríos: maior oscilación térmica. Oceánico de montaña: Nas montañas do leste de Galicia, as máis altas, a precipitación é elevada e as temperaturas descenden. | Cantábricos: Curtos, Regulares. Caudalosos. Atlánticos: Máis longos. Irregulares. Caudalosos. | Arbórea: Bosque caducifolio con especies como carballos, faias, castiñeiros. Matogueira: Landa atlántica.

## Lectura facilitada

Galicia está situada no NO. da Península.

Galicia ten un clima oceánico.

Ten invernos suaves e veráns frescos.

Ten precipitacións abundantes e regulares.

Na área costeira aparecen as características máis puras.

Cara ao interior baixan as temperaturas no inverno.

Cara ao interior soben as temperaturas no verán.

Ao separarse da costa baixan as precipitacións.

Os ríos cantábricos son curtos, regulares e caudalosos.

Os atlánticos son máis longos.

Os bosques típicos están compostos por árbores caducifolios como os carballos.

A vexetación arbustiva denomínase landa atlántica.

## Audio

audio/mpeg

# Actividade grupal: as augas do mundo

Agora un reto para persoas con habilidade e paciencia.

Procurade na rede mapas físicos mudos dos diferentes continentes, España e Galicia. Descargádeos e despois, coa axuda de atlas ou de Internet, localizade neles os diferentes aspectos xeográficos que aparecen na seguinte táboa (podédelo facer a man, empregando o Writer, Impress...)

AUGAS DO MUNDO
Continentes | Aspectos xeográficos a buscar e localizar nos mapas
--- | ---
Europa | 1. Mediterráneo, 2. Océano Atlántico, 3. Mar Exeo, 4. Mar Xónico, 5. Mar Adriático, 6. Mar Tirreno, 7. Mar Cantábrico, 8. Mar Báltico, 9. Mar de Barents, 10. Mar do Norte, 11. Mar Caspio, 12. Mar Negro, 13. Río Volga, 14. Río Danubio, 15. Río Po, 16. Río Támese, 17. Río Sena, 18. Río Rhin, 19. Río Elba, 20. Lago Ládoga, 21. Lago Ónega, 22. Lago Vänern, 23. Lago Saimaa, 24. Lago Como, 25. Lago Balaton.
América | 1. Mar Caribe, 2. Mar do Labrador, 3. Océano Pacífico, 4. Océano Atlántico, 5. Río Amazonas, 6. Río McKenzie, 7. Río Orinoco, 8. Río Mississippi, 9. Río Paraná, 10. Río Colorado, 11. Lago Superior, 12. Lago Huron, 13. Lago Michigan, 14. Lago Winnipeg, 15. Gran lago do Oso, 16. Gran lago do Escravo, 17. Lago Titicaca, 18. Lago Maracaibo, 19. Lago Viedma, 20. Río Uruguai, 21. Río da Plata.
África | 1. Río Congo, 2. Río Níxer, 3. Río Nilo, 4. Lago Niassa (Malawi), 5. Tanganika, 6. Victoria, 7. Mar Vermello.
Asia | 1. Océano Glacial Ártico, 2. Océano Pacífico, 3. Océano Índico, 4. Mar Vermello, 5. Mar do Xapón, 6. Mar da China Oriental, 7. Mar da China Meridional, 8. Mar Arábigo, 9. Mar de Aral, 10. Río Obi, 11. Río Lena, 12. Río Amur, 13. Río Huang-He, 14. Río Yangtzé, 15. Río Ganxes, 16. Río Brahmaputra, 17. Río Indo, 18. Río Mekong, 19. Río Éufrates, 20. Río Tigris, 21. Mar Caspio, 22. Lago Baikal, 23. Lago Baljash.
Oceanía | 1. Océano Pacífico, 2. Océano Índico, 3. Mar de Tasmania, 4. Río Murray, 5. Río Darling, 6. Lago Eyre.
España | 1. Río Navia, 2. Río Nalón, 3. Río Nervión, 4. Río Bidasoa, 5. Río Douro, 6. Río Esla, 7. Río Tormes, 8. Río Pisuerga, 9. Río Ebro, 10. Río Aragón, 11. Río Gállego, 12. Río Segre, 13. Río Jalón, 14. Río Ter, 15. Río Llobregat, 16. Río Turia, 17. Río Júcar, 18. Río Segura, 19. Río Guadalquivir, 20. Río Genil, 21. Río Odiel, 22. Río Tinto, 23. Río Guadiana, 24. Río Jabalón, 25. Río Cigüela, 26. Río Texo, 27. Río Alberche, 28. Río Jarama, 29. Lago de Banyoles, 30. Mar Menor, 31. Lagoas de Ruidera, 32. Lago de Seabra, 33. Lagoa de La Janda, 34. Lago Fuentillejo.
Galicia | 1. Río Anllóns, 2. Río Xallas, 3. Río Tambre, 4. Río Ulla, 5. Río Umia, 6. Río Lérez, 7. Río Verdugo, 8. Río Miño, 9. Río Limia, 10. Río Tea, 11. Río Sil, 12. Río Támega, 13. Río Eo, 14. Río Masma, 15. Río Landro, 16. Río Mera, 17. Río Eume, 18. Río Mandeo, 19. Lagoa de Louro, 20. Lagoa de Cospeito, 21. Lagoa de Sobrado, 22. Lagoa de Doniños, 23. Lago das Pontes (artificial).

# Non vos esquezades

Agora volvede ao diario de aprendizaxe e cumprimentade as actividades propostas na fase 3.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)